Na temelju članka 109. stavci 2. do 5. Zakona o vodnim uslugama (Narodne novine, broj 66/19) i članka 56. Društvenog ugovora društva Neretvansko-pelješko-korčulansko-lastovsko-mljetskog vodovoda d.o.o. (Posl.br.: 287-4/2022), kao i sukladno Odluci Nadzornog odbora donesenoj na 15.-oj sjednici održanoj 15.12.2022. godine, skupština Društva donosi

**ODLUKU O IZMJENI I DOPUNI ODLUKE O CIJENI VODNIH USLUGA**

**I**

U Odluci o cijeni vodnih usluga Posl.br.: 287-8/2022 od 14. lipnja 2022. godine iza točke V. Odluke ubacuje se nova točka V a Odluke koji sada glasi:

**V a**

Osnovna cijena vodne usluge javne vodoopskrbe (varijabilna) i cijena vodne usluge javne vodoopskrbe koju plaćaju socijalno ugroženi građani za količinu isporučene vode nužne za osnovne potrebe kućanstva iz Tarifa vodnih usluga u točkama III., IV. i V. Odluke stavljaju se izvan snage sve dok je na snazi Uredba o otklanjanju poremećaja na domaćem tržištu energije (NN 104/2022) donesena na sjednici Vlade Republike Hrvatske dana 08. rujna 2022. godine.

Fiksni dio osnovne cijene vodnih usluga i fiksni dio osnovne cijene vodnih usluga za socijalno ugrožene građane iz Tarifa vodnih usluga u točkama III., IV. i V. Odluke ostaju i dalje na snazi u nepromijenjenim iznosima.

Za vrijeme dok su osnovna cijena vodne usluge javne vodoopskrbe (varijabilna) i cijena vodne usluge javne vodoopskrbe koju plaćaju socijalno ugroženi građani za količinu isporučene vode nužne za osnovne potrebe kućanstva iz točaka III., IV. i V. Odluke izvan snage primjenjivat će se nove osnovne cijena vodne usluge javne vodoopskrbe (varijabilna) i cijene vodne usluge javne vodoopskrbe koju plaćaju socijalno ugroženi građani za količinu isporučene vode nužne za osnovne potrebe kućanstva, kako slijedi:

* Osnovna cijena vodne usluge javne vodoopskrbe (varijabilna) za sve korisnike na području Općine Kula Norinska 6,86 kn/m3 (0,91 €/m3)
* Cijena vodne usluge javne vodoopskrbe koju plaćaju socijalno ugroženi građani za količinu isporučene vode nužne za osnovne potrebe kućanstva za sve korisnike na području Općine Kula Norinska 3,43 kn/m3 (0,46 €/m3)
* Osnovna cijena vodne usluge javne vodoopskrbe (varijabilna) za sve korisnike na području Općine Slivno 8,00 kn/m3 (1,06 €/m3)
* Cijena vodne usluge javne vodoopskrbe koju plaćaju socijalno ugroženi građani za količinu isporučene vode nužne za osnovne potrebe kućanstva za sve korisnike na području Općine Slivno 4,00 kn/m3 (0,46 €/m3)
* Osnovna cijena vodne usluge javne vodoopskrbe (varijabilna) za sve korisnike na području Općine Janjina, Grada Korčule, Općine Lumbarda, Općine Lastovo i Općine Mljet 10,24 kn/m3 (1,36 €/m3)
* Cijena vodne usluge javne vodoopskrbe koju plaćaju socijalno ugroženi građani za količinu isporučene vode nužne za osnovne potrebe kućanstva za sve korisnike na području Općine Janjina, Grada Korčule, Općine Lumbarda, Općine Lastovo i Općine Mljet 5,12 kn/m3 (0,68 €/m3)

**II**

Ova Odluka o izmjeni i dopuni Odluke o cijeni vodnih usluga (dalje u tekstu: Odluka o izmjeni i dopuni) donesena je većinom iz članka 24. stavka 2. i 3. Zakona o vodnim uslugama, koja zamjenjuje suglasnost iz članka 109. stavka 2. Zakona o vodnim uslugama.

**III**

Ova Odluka o izmjeni i dopuni objavljuje se u Službenom glasniku Dubrovačko-neretvanske županije, na internetskoj stranici isporučitelja vodne usluge, te u jednom lokalnom mediju ''Slobodna Dalmacija'', te će se najkasnije u roku od pet dana od dana objave u Službenom glasniku Dubrovačko-neretvanske županije dostaviti Vijeću za vodne usluge.

**IV**

Ova Odluka o izmjeni i dopuni stupa na snagu 01. prosinca 2022. godine te ostaje na snazi svo vrijeme dok je na snazi Uredba o otklanjanju poremećaja na domaćem tržištu energije (NN 104/2022) donesena na sjednici Vlade Republike Hrvatske dana 08. rujna 2022. godine.

U Korčuli, dana \_\_. prosinca 2022. godine

Posl.br.: 585-3/2022

Predsjednik Skupštine

Neretvansko-pelješko-korčulansko-lastovsko-mljetskog vodovoda d.o.o.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tomislav Ančić